HMH

Dato: 22. november 2016

**Referat af Stiftsrådets 29. ordinære møde**

**den 22. november 2016 i Aalborg Bispegård**

**Til stede:**

Ejnar Haugaard Thomsen (Aalborg Vestre provsti), Anne Steenberg (Aalborg Østre provsti), Villy Steen Møller (Frederikshavn provsti), Gert Nørgaard Frederiksen (Hjørring Søndre provsti), Ole Dørum Jensen (Aalborg Nordre provsti), Jørgen Nielsen (Brønderslev provsti), Dorrit Ruth Andersen (Hadsund provsti), Ove Tingstrup Holler (Thisted provsti), Ella Sørensen (Sydthy provsti), Jytte Abildgaard (Rebild provsti), Karsten Konradsen (Morsø provsti), Jens Peter Skjølstrup Madsen (Hjørring Nordre provsti), Kay Jacobsen (Jammerbugt provsti), provst Yvonne Alstrup, sognepræst Peter Albek Noer, biskop Henning Toft Bro, stiftskontorchef Jørgen Lützau Larsen, bogholder Lene Marie Sørensen og chefkonsulent Helle Hindsholm (referent).

**Afbud:**

sognepræst Jørn Skøtt Andersen, sognepræst Christen Staghøj Sinding Budolfi provsti), domprovst Niels Christian Kobbelgaard, stiftsfuldmægtig Marie Johansen. Jørgen Nielsen (Brønderslev provsti).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand Ejnar Haugaard Thomsen bød velkommen til mødet og vi sang nummer nr. 336 i Højskolesangbogen.

Der var opstillet følgende dagsorden til mødet:

**Beslutningspunkter:**

1. Godkendelse af dagsorden
2. Eventuelle bemærkninger til referat fra det 28. møde i Stiftsrådet
3. Status og gennemgang af økonomiske oversigter
4. Ansøgninger til Det bindende Stiftsbidrag
5. Korrektion af Det bindende Stiftsbidrag for provstierne

**Orienteringspunkter:**

1. Formandens orientering
   1. Orientering om Phd. ansøgning
   2. Orientering om høringssvar til kirkeministeriet
2. Biskoppens orientering
3. Den fælles Kapitalforvaltning v/Jørgen Nielsen
4. Orientering fra Stiftsrådets repræsentanter i diverse udvalg og bestyrelser
5. Spørgsmål fra Stiftsrådets medlemmer
6. Næste møde i Stiftsrådet afholdes den 24. januar og er et økonomimøde
7. Eventuelt

Under **dagsordenens punkt 1** var der ingen bemærkninger og dagsordenen blev godkendt.

Under **dagsordenens punkt 2** var der ingen bemærkninger til referatet fra det 28. møde i Stiftsrådet.

Under **dagsordenens punkt 3** fremlagde bogholder Lene Marie Sørensen og formand Ejnar Haugaard Thomsen de økonomiske oversigter.

Stiftsrådet tog fremlæggelsen og orienteringen til efterretning.

Under **dagsordenens punkt 4** gennemgik bogholder Lene Marie Sørensen og formand Ejnar Haugaard Thomsen status for Det bindende Stiftsbidrag, oversigt pr. udgangen af oktober 2016.

Stiftsrådet tog orienteringen til efterretning.

Under **dagsordenens punkt 5** gennemgik formand Ejnar Haugaard Thomsen de indkomne ansøgninger:

**Ansøgning nummer 1 – Kirken på landet ved sognepræst Sophie Nordentoft**

Der søges om kr. 225.000,00 til honorering af Kirkefondet for gennemførelse af projektet.

Sognepræst samt stiftskonsulent for ”Kirken på landet ” Sophie Nordentoft, Aalborg stift søger om

bevilling til i samarbejde med Kirkefondet og Rebild provsti v. provst Holger Lyngberg at gennemføre et pilotprojekt som kan tjene som eksempel og inspiration for stiftet som helhed. Projektet ”Kirken på landet” vil arbejde med at tilføre landsognene ny inspiration til nye måder at være kirke på. Der arbejdes med bæredygtig økonomi, stillinger, menighedsrådet og et vitalt og bæredygtigt kirkeliv.

Projektet vil omfatte 5 arbejdsgrupper typisk funderet i et pastorat eller større sogne, alle i Rebild provsti.

Ansøgningen drøftedes.

Biskoppen oplyste at Ribe, Viborg og Aalborg er de suverænt største landstifter og har et samarbejde om kirken på landet. Dette projekt er enestående mulighed for at få prøve af mht. hvad man kan med kirken på landet.

***Stiftsrådet besluttede at imødekomme ansøgningen – ”Kirken på landet” det er et stort og vigtigt projekt, som har været i gang i et stykke tid, men man er ikke rigtigt kommet konkret i gang med arbejdet med projektets ideer i nogle sogne. Det vil dette projekt give mulighed for. Samtidigt har projektet en tæt relation til det arbejde, som nu pågår i stiftets strukturudvalg og vil kunne give værdi og input til udvalgets fortsatte arbejde.***

**Ansøgning nummer 2 – Afholdelse af Musical Bootcamp.**

Der søges om kr. 30.000,00.

Provstierne i Himmerland ved sognepræst Laura Håkansson søger om midler til at afvikle ”Musical Bootcamp” for unge i udskolingen og gymnasieskolen. Det er planen at opsætte en musical ”*Den fortabte søn”* i efteråret 2017 med deltagelse af unge på 8-10. klassetrin i hele Himmerland og gymnasieskolerne i Aars, Støvring og Hobro.

Projektet støttes af provstierne i Vesthimmerland, Rebild og Hadsund provsti, som hver giver kr. 25.000,00.

Ansøgningen drøftedes.

***Stiftsrådet besluttede, at ansøgningen imødekommes med kr. 30.000,00, da der er tale om et godt projekt, som kan komme mange unge mennesker i stiftet til gode. En gruppe som vi som kirke meget gerne vil i kontakt med og være relevant for.***

**Ansøgning nummer 3 – Rold Skov Refugium**

Der søges om et årligt beløb på kr. 25.000,00.

Der søges om støtte til afholdelse af den årlige refugieuge i ”Rold Skov Refugium”. Et folkeligt og et folkekirkeligt møde, som hvert år i nu 36 år har samlet 60-70 deltagere fra hele landet og lokalområdet. Ugerne har hidtil været finansieret af det renteafkast, som kommer fra den kapital som i sin tid blev samlet ind for at etablere et refugium i Nordjylland. Renteafkastet kan ikke længere dække omkostningerne ved afholdelse af refugieugerne og man har i de senere år brugt af kapitalen.

Grundtanken i refugieugerne er at give et bud på, hvad det vil sige at være menneske forankret i kristen tro.

Ansøgningen drøftedes.

***Stiftsrådet besluttede ikke, at imødekomme ansøgningen, bl.a. fordi projektet er for hele landet og primært taler til en gruppe, som ikke umiddelbart ligger inden for stiftsrådets indsatsområde.***

**Ansøgning nummer 4 – Minikatekismus i lommeformat (APP - Gabriel)**

Der søges om kr. 25.000,00

Foreningen Gabriel ved sognepræst Kristian Gylling, Roskilde søger om midler til at den igangværende opstart og videreudvikling af minikatekismus i lommeformat. Der er tale om en APP (Gabriel) – der i form af en dogme- julekalender giver de kristne grundfortællinger på en ny måde og i et nyt medie. Der er tale om et projekt som skal arbejde med udvikling af en påske- og pinsekalender, julekalender i 2017, fortælle bibelske historier mv.

Foreningen Gabriel er en uafhængig forening, som har til formål ” På folkekirkens grundlag at formidle det kristne budskab” - primært via de elektroniske medier.

Ansøgningen drøftedes.

***Stiftsrådet besluttede, at ansøgningen ikke imødekommes. Stiftsrådet finder ikke, at et sådant projekt hører under stiftsrådets indsatsområde. I øvrigt findes en del af de fortællinger, som tænkes ind i APP en allerede i udgivelser fra Infotjenesten m. fl.***

**Ansøgning nr. 5. - Ansøgning fra sognepræst om ændring i bevilget ansøgning til masteruddannelse i retorik og formidling.**

Sognepræsten ansøger om, at den tidligere bevilgede støtte til hans masteruddannelse strækkes over en længere periode end den bevilgede. Det har vist sig, at strukturen omkring den påtænkte masteruddannelse har ændret sig, fordi Aarhus Universitet har valgt ikke at oprette nye hold til uddannelsen.

Sognepræsten har vurderet, at den bedste måde at tage den ønskede uddannelse i retorik og formidling på, vil være at påbegynde en ”fleksibel masteruddannelse”. Den fleksible masteruddannelse vil strukturelt blive forankret hos en vejleder på teologi på Aarhus Universitet, og vil føre frem mod eksamen på masterniveau.

***Stiftsrådet besluttede, at ansøgningen imødekommes.***

Under **dagsordenens punkt 6** orienterede formand Ejnar Haugaard om følgende:

1. Orientering om Ph.D. ansøgning.

Stiftsrådet har modtaget en ansøgning om Medfinansiering af erhvervsPh.D.-projekt med titlen: Tro, eksistens og moderskab. En undersøgelse af præstens funktion blandt svangre. Hospitalsprovst i Region Midtjylland Dorte Sørensen søger stiftsrådende i Aalborg, Aarhus og Viborg stifter om at bidrage til at finansiere en offentlig ErhversPh.D. der i løbet af 3 år vil undersøge, hvad det kan betyde for gravide kvinder at få tilbud om, at tale med en præst i forbindelse med det offentlige tilbud om svangre omsorg.

Forretningsudvalget har bevilget kr.150.000,00 over 3 år på vilkår, at Viborg og Aarhus stifter bevilger et tilsvarende beløb. FU har behandlet ansøgningen begrundet i ansøgningsfristens udløb, den 10. oktober 2016. Stiftsrådet tog beslutningen til efterretning.

Ejnar Haugaard Thomsen oplyste, at der sættes så stort et beløb af som muligt i 2016.

1. Orientering om høringssvar til kirkeministeriet.

Kirkeministeriet har haft sendt et udkast til bekendtgørelse om diæter mv. til medlemmer af menighedsråd, provstiudvalg, budgetudvalg og stiftsråd mv. i høring med frist til den 31. oktober 2016. Det er i et høringssvar til kirkeministeriet tilkendegivet, at man fra Aalborg stiftsråd side finder, at satsen for befordring til stiftsrådsmedlemmer fortsat bør være den høje sats og ikke som i forslaget den lave sats.

1. Orientering om ansøgning fra Ole Stevns, DSUK om forhøjelse af budgetrammen for 2016 kr. 5.000,00 DSUK. – Ansøgningen er imødekommet.
2. Orientering om ansøgning om tilskud til oprettelse af Tænketank for Unge m.v. fra gymnasiepræst Mariann D. Christensen, Thisted provsti og ungdomspræst Ivan Tabrizi, Sydthy provsti.

Der er meddelt afslag med bemærkning om, at projektet ikke er tilstrækkeligt belyst. Ansøgningen kan evt. behandles på stiftsrådets møde i januar.

1. Invitation til møde mellem Folkekirkens mellemkirkelige Råd (MKR), stiftsråd og udvalg 3.4. februar 2017 på Vejle Center Hotel. Tilmelding fra stiftsrådets medlemmer senest den 15. december 2016 til stiftets officielle postkasse med henblik på en samlet tilmelding.

Under **dagsordenens punkt 7** orienterede biskop Henning Toft Bro om følgende:

a) Det store projekt afviklet i Folkekirkens hus i denne og sidste uge (46 og47) -Gymnasieprojektet ”Hvad er meningen ” programmet kan ses på ”hvad er meningen.nu?” – Her mødes teologi, naturvidenskab og filosofi. Der er over 350 på venteliste til næste år.

b) Besøg af 16 elever fra pastoralseminariet i Århus her i stiftet her i efteråret.

c) Stiftsudvalget for liturgi og kirkemusik arbejder med et dåbsprojekt .

d) Der er bevilget en phd. på 3 år til at forskning vedr. arbejde med børn med særlige behov i folkekirken.

e) Der kommet en ny bevilling fra satspuljemidlerne på 5.9 mill. kr. til Folkekirkens familiestøtte.

f) Ny medarbejder leder for projektet SPN - Sjælesorg på nettet Pernille

Hornum Projektet er forankret i Aalborg stift men er et landsdækkende projekt.

g) Stiftsmenighedsrådsmødet bliver den 20. mj 2017.

Under **dagsordenens punkt 8**

Punktet udgik i Jørgen Nielsens fravær.

Under **dagsordenens punkt 9** var der

- orientering fra Karsten Konradsen om det seneste møde i budgetsamrådet, herunder om arbejdet med og drøftelserne vedr. kirkemusikskolerne. Karsten Konradsen oplyste, at ministeriet vil fremover indbyde til seminar om budgetsamrådenes dagsorden umiddelbart inden møderne. Referatet fra mødet bliver offentliggjort på stiftsrådets videndelingsside. Næste møde bliver den 23. marts 2017.

- orientering om årsmødet i det Mellemkirkelige stiftsudvalg. På mødet blev der bl.a.

orienteret om den seneste studietur til Færøerne. Deltagerne fra studieturen holder gerne foredrag mv. fra turen. Der er taget fine billeder fra studieturen.

-orientering fra Udvalget for Grøn kirke om det det videre arbejde i forhold til kommissoriet og de beslutninger der blev drøftet på seneste møde i udvalget.

Under **dagsordenens punkt 10** var der ingen spørgsmål.

Under **dagsordenens punkt 11** blev det oplyst, at stiftsrådets økonomimøde afholdes den 27. januar 2017.

Under **dagsordenens punkt 12** gav Peter Stilling en kort orientering om konferencen om kirkegårdsdrift på landet og i byen arrangeret af (Viborg, Aalborg og Århus stifter). Peter opfordrede menighedsrådene i stiftet til at lave en samlet analyse og plan for brugen og fremtiden for den enkelte kirkegård. Peter opfordrede til at lignende arrangementer blev holdt i stiftet med deltagelse også af kirkegårdens personale.

Peter Albek Noer orienterede om gudstjeneste i teatersalen på Mors for konfirmander med deltagelse af deltagerer fra X-faktor.

Ejnar Haugaard Thomsen takkede provst Yvonne Alstrup for hendes store arbejde i stiftsrådet. Yvonne Alstrup fratræder sig stilling i Brønderslev provsti.

**Mødet sluttede kl. 17.30**

Ejnar Haugaard Thomsen Ole Dørum Jensen

Jørgen Nielsen (afbud) Anne Steenberg

Peter Albæk Noer Dorrit Ruth Andersen

Gert Nørgaard Frederiksen Villy Steen Møller

Ove Tingstrup Holler Jørn Skøtt Andersen (afbud)

Ella Sørensen Kay Jacobsen

Peter Stilling Jytte Abildgaard

Christen Staghøj Sinding (afbud) Jens Peter Skjølstrup Madsen

Yvonne Alstrup Niels Christian Kobbelgaard (afbud)

Henning Toft Bro